**GUVERNUL ROMÂNIEI**

****

**H O T Ă R Â R E**

privind modificarea anexei nr. 8 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, pentru bunuri aflate în administrarea Ministerului Educației Naționale prin Inspectoratul Școlar Județean Mehedinți

În temeiul art. 108 din Constituția României, republicată, al art. 10 alin. (2) și al art. 20 din Legea nr. 213/1998 privind bunurile proprietate publică, cu modificările şi completările ulterioare, precum şi ale Ordinului Ministerul Finanțelor Publice nr. 1718/2011 *pentru aprobarea Precizărilor privind întocmirea și actualizarea inventarului centralizat al bunurilor din domeniul public al statului*,

**Guvernul României adoptă prezenta hotărâre**

Art. 1 Se aprobă scoaterea din domeniul public al statului al unor părți din clădirea aflată în administrarea Ministerului Educației Naționale prin Inspectoratul Școlar Județean Mehedinți, ca urmare a pieirii bunurilor, construcțiile având datele de identificare prevăzute în Anexa nr. 1.

Art. 2 Se aprobă scoaterea unui imobil din inventarul centralizat al bunurilor din domeniul public al statului, în vederea îndreptării unei erori de înregistrare, imobilul având datele de identificare prevăzute în Anexa nr. 2.

Art. 3 Se aprobă modificarea caracteristicilor tehnice ale imobilelor având datele de identificare prevăzute în Anexa nr. 3.

Art. 4 Se aprobă modificarea valorilor de inventar ale imobilelor având datele de identificare prevăzute în Anexa nr. 4.

Art. 5 Ministerul Educației Naționale își va actualiza în mod corespunzător datele din evidența cantitativ-valorică și, împreună cu Ministerul Finanțelor Publice, va opera completările și modificările corespunzătoare în anexa nr. 8 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.

Art. 6 Anexele nr. 1- 4 fac parte integrantă din prezenta hotărâre.

**PRIM-MINISTRU**

**Viorica-Vasilica DĂNCILĂ**